CELEX: 62021CN0310
Language: fi
Date: 2021-05-17 00:00:00
Title: Asia C-310/21 P: Valitus, jonka Aquind Ltd, Aquind Energy Sàrl ja Aquind SAS ovat tehneet 17.5.2021 unionin yleisen tuomioistuimen (toinen jaosto) asiassa T-885/19, Aquind ym. v. komissio, 5.3.2021 antamasta määräyksestä

9.8.2021   
            
            
               FI
            
            
               Euroopan unionin virallinen lehti
            
            
               C 320/26
            
         
      Valitus, jonka Aquind Ltd, Aquind Energy Sàrl ja Aquind SAS ovat tehneet 17.5.2021 unionin yleisen tuomioistuimen (toinen jaosto) asiassa T-885/19, Aquind ym. v. komissio, 5.3.2021 antamasta määräyksestä
      (Asia C-310/21 P)
      (2021/C 320/25)
      Oikeudenkäyntikieli: englanti
      
         Asianosaiset
      
      
         Valittajat: Aquind Ltd, Aquind Energy Sàrl ja Aquind SAS (edustajat: S. Goldberg, E. White ja C. Davis, Solicitors)
      
         Muut osapuolet: Euroopan komissio, Saksan liittotasavalta, Espanjan kuningaskunta ja Ranskan tasavalta
      
         Vaatimukset
      
      Valittajat vaativat, että unionin tuomioistuin
      
                  —
               
               
                  kumoaa valituksenalaisen määräyksen
               
            
                  —
               
               
                  toteaa ensimmäisessä oikeusasteessa nostetun kanteen perustelluksi ja kumoaa komission delegoidun asetuksen (EU) 2020/389 (1) siltä osin kuin se koskee valittajia ja
               
            
                  —
               
               
                  velvoittaa komission korvaamaan sekä valitusmenettelystä aiheutuvat että unionin yleisessä tuomioistuimessa pidetystä menettelystä aiheutuneet kulut.
               
            
         Oikeudelliset perusteet ja pääasialliset perustelut
      
      Valittajat väittävät, että komission delegoidusta asetuksesta (EU) 2020/389 olisi pitänyt katsoa, että se on lopullinen toimi antamispäivänään eikä voimaantulopäivänään; sen voimaantulon edellytyksenä oli se, ettei parlamentti tai neuvosto vastustaisi sitä. Täten kyseinen asetus oli riitautettavissa jopa ennen sen julkaisemisen ajankohtaa. Niinpä valittajat katsovat, että unionin yleinen tuomioistuin sovelsi virheellisesti unionin tuomioistuimen oikeuskäytäntöä toimista, jotka eivät ole riitautettavissa.
      
         (1)  Euroopan parlamentin ja neuvoston asetuksen (EU) N:o 347/2013 muuttamisesta vahvistamalla unionin luettelo yhteistä etua koskevista hankkeista 31.10.2019 annettu komission delegoitu asetus (EU) 2020/389 (EUVL 2020, L 74, s. 1).